**Beszámoló szakkollégiumi tevékenységről (max. 2 oldal)**

|  |  |
| --- | --- |
| **Szakkollégium neve:** | **Mikoviny Sámuel Szakkollégium** |
| **Honlap:** | [www.facebook.com/groups/116405861843308/?fref=ts](http://www.facebook.com/groups/116405861843308/?fref=ts)www.facebook.com/groups/1651783725092559/ |
| **Beszámolási időszak:** | **2015** |
| **Tisztségviselők:** |  |
| Igazgató: | Dr. Busics György |
| Elnök: | Szántó Marcell |
| Alelnök: | Bróz Zoltán |
| …. |  |
| …. |  |
| **Taglétszám:** |  |
| a beszámolási időszak kezdetén | 12 |
| a beszámolási időszak végén | 12 |
| **Programok a beszámolási időszakban** |  |
|  | Részvétel a GPS25 konferencián a Földművelésügyi Minisztériumban a geodéziai GPS-technológia alkalmazásának 25. évfordulóján (2015.10.27.) |
|  | Illesztőpontok jelölése és szabatos koordinátáinak meghatározása a csóri Iszka-hegyen drón tesztterület kialakítása céljából (2015. november) |
|  | Hallgatói worshop: céges és hallgatók tapasztalatai (2015.11.09.) |
|  | A szentgáli kőlik lézerszkenneres felmérése (2015.09.26-27.) |
|  | A csákvári barlang felmérése (2015.11.14.) |
|  | Részvétel a GEO2015 konferencián: jogi szabályozás és szakmai gyakorlat a geoinformatikában (2015.11.19-20.) |
|  | Kéri Dávid előadása a zalacsányi golffalu földmérési munkáiról a kollégiumban (2015.10.05.) |
| **TDK, OTDK** | hallgatók száma: 4 1 I. hely, 1 II. hely, 1 III. helyOTDK jelölés: 2 dolgozat OTDK eredmények: 1 II. hely, 3 különdíj  |
| **Finanszírozás** |  |
| **Leltárfelelős** |  |
| **Eszközök** | kivetítő 1 dbegyéb  |
| **Következő évi konkrét tervek:** |  |
| **Egyéb:** |  |

**A szakkollégiumi tevékenység szöveges értékelése**

1. A beszámolási időszakban végzett tevékenység rövid kritikai értékelése (max. 500 kar.)

A Mikoviny Szakkollégium 2010-ben alakult annak kapcsán, hogy az akkori Nyugat-magyarországi Egyetem mind a 10 karán legyen ilyen tehetséggondozási forma, amit egy pályázatból finanszíroztak. Három éven keresztül, évenként megújuló vezetőséggel sikerült színvonalas programokat szervezni. A pályázat 2014-ben befejeződött és ez az év volt az Óbudai Egyetemhez való csatlakozásunk éve is, ami sok változással járt, ezért a szakkollégiumi munka háttérbe szorult. 2015 őszén újragondoltuk a helyzetet és arra jutottunk, szükség van erre a formára is, amit viszont szervezetileg és a dokumentumok tekintetében is meg kellett újítani. Az őszi időszakban több kollégiumi és tehetségsegítő rendezvényt szerveztünk, hallgatóink közreműködtek a drón tesztmező kialakításában.

2. A taglétszám alakulásának tendenciája, ennek okai (max. 300 kar.)

A szak kicsiny voltából adódóan annak van realitása, hogy 10-20 fő közötti hallgatót tudunk bevonni szakkollégiumi munkába. Az első időkben sem voltak 24 főnél többen, a jelenlegi 12 fő bővíthető, ha vonzó programot kínálunk. Bővíthető lenne a létszám, ha nemcsak a földmérő szak hallgatóit várnánk, hanem az Alba Regia Műszaki Kar sokféle szakos hallgatóit is, ez azonban más, integráltabb célkitűzést, a két intézett összehangoltabb munkáját és más vezető személyt feltételez, ami felé természetesen tehetünk lépéseket a jövőben.

3. A beszámolási időszak finanszírozási kérdései (milyen források, súlyponti költések) (max 300 kar.)

A tavalyi évben két programhoz kaptunk támogatást: a GPS25 konferencia utazási költségeihez és a tesztterület pontjelei beszerzéséhez. A mai világban anyagi fedezet hiányában, puszta lelkesedésből nehéz (inkább: lehetetlen) vonzó programokat szervezni. Ahhoz, hogy hallgatókat konferenciákra, rendezvényekre vigyünk vagy terepi, kísérleti mérésekre, minimum utazási költség-keretre lenne szükség. Mivel ma a közösségi élet hiányzik leginkább, közös programok (például tanulmányutak, szakmai látogatások, kirándulások vagy összetartást segítő tréningek) szervezése is utazási- és szállás költséggel jár, ezek finanszírozását lenne jó megoldani.

4. A jövőre vonatkozó koncepció (max. 500 kar.)

Érdekünk, hogy tehetséges, érdeklődő hallgatóinknak tágabb teret biztosítsunk képességeik kibontakoztatásához, szakmai kíváncsiságuk kielégítéséhez, közös (oktatói, hallgatói) „jóllétünkhöz”. Ebben a résztvevő oktatók motiválása és anyagi ösztönzése is egy nem elhanyagolható kérdés, ami megoldásra vár. Azon leszünk, hogy lelkes hallgatókból és oktatókból az aktuálisan felvetődő szakmai feladatokat, programokat színvonalasan megszervezzük, segítve a hallgatók szakmai fejlődését és egyben az intézet (kar, egyetem) tdk-munkáját valamint más tehetséggondozó programjait. Jó lenne az évek óta önkéntesen működő barlang szakkört is a szakkollégium részévé tenni, márcsak a finanszírozás megoldása miatt is. Szeretnénk részt venni a májusi erdélyi földmérő találkozón, több terepi kísérleti mérést végezni, közös kirándulást szervezni.

4. Egyéb észrevételek, megjegyzések (max. 500 kar.)

Örülök, hogy szakkollégiumként is integrálódtunk az Óbudai Egyetemhez. Magam azon leszek, hogy koromra tekintettel, integráló szerepemet átadjam, így a szakkollégium vezetését is fiatal kolléga vehesse át.

2015. január 23.

|  |  |
| --- | --- |
|  | *Dr. Busics György**szakkollégium igazgatója* |
|  |  |